Title: Korkolaskut
Course: Digituki

Q: Ville-Veikko otti lainaa pikavippiyhtiöstä 100 € yhdeksi kuukaudeksi. Hän maksoi lainan takaisin sovitusti kuukauden kuluttua ja takaisinmaksun suuruus kuluineen oli 101,55 €.

Mikä oli pikavipin vuotuinen korkoprosentti?

(Ilmoita vastaus %-lukuna.)
A: 18.6
  Hint: Laske ensin korkokulujen suuruus verrattuna lainan pääomaan. Muuta sitten suhdeluku prosenttiluvuksi ja laske sen avulla vuotuisen koron suuruus.
  Hint: Vuotuinen korkoprosentti on 12 kertaa yhden kuukauden korkoprosentti.

Q: Kuinka paljon korkoa kertyy 3000 €:n talletukselle kuukauden aikana, kun korkoprosentti on 3,4 %?
A: 8.5
  Hint: Korkoprosentti 3,4 % tarkoittaa, että yhden kokonaisen vuoden ajalta maksetaan talletuksen pääomasta korkoa 3,4 %. Tässä tehtävässä lasketaan korko ainoastaan yhden kuukauden osalta.
  Hint: Vuodessa on 12 kk, joten korkoa kertyy \( \frac{1}{12} \) vuosikorosta.

Q: Kuinka paljon viivästyskorkoa kertyy 17 päivässä 600 €:n laskusta, jos viivästyskorko on 7 %? (Oleta tässä laskussa, että vuodessa on 365 korkopäivää.)
A: 1.956 (± 0.004)

Q: Kuinka paljon viivästyskorkoa kertyy 600 €:n laskusta, jos laskun eräpäivä oli 19.4. mutta lasku maksetaan vasta 9.6.? Viivästyskorko on 7 %. (Oleta tässä laskussa, että vuodessa on 365 korkopäivää.)
A: 5.868 (± 0.002)
Feedback ("5.984"): Oletko varmasti laskenut viivästyspäivien lukumäärän oikein? Olisiko laskemissasi päivissä yksi päivä liikaa?