Title: Fysiikka kertauskysymyksiä
Course: Digituki

Fysiikan kertauskysymyksiä koko aihealueelta

Kuinka monta ydinvoimalaa on maailmassa toiminnassa? Voit etsiä vastauksen esim. Internetistä.

Miksi kuuman saunan lauteilla shampoopullo pullistuu?

Miksi kesämökin takka ei vedä, vaikka savupiippu on juuri nuohottu? Kuinka kannattaa menetellä, jotta tulisija saataisiin toimimaan?

Miksi auton jäähdyttäjän korkkia ei saa missään tapauksessa avata heti ajon jälkeen nestepinnan tarkistamiseksi?

Miksi deodorantteihin lisätään usein etanolia?

Miksi huoneen lämpötilassa säilytetty desinfiointiaine tuntuu viileämmältä, kun sitä sivelee iholle?

Miksi palelet kesällä märissä vaatteissa?

Mitä tarkoittaa hypotermia ja miten ihminen voi altistua hypotermialle?

Miksi helikopterissa tarvitaan kaksi potkuria?

Miksi tasapainotaiteilijat käyttävät pitkää, painavaa ja taipuisaa seivästä esityksissään?

Miten perustelet asiakkaalle, miksi nelivetoinen auto kiihtyy talvella paremmin kuin samanlainen etuvetoinen malli, vaikka molemmissa on samanlaiset renkaat ja sama moottori?

Mainoksessa 2 koiraa kiskoo hampaissaan vahvaksi mainostettuja sukkia vastakkaisiin suuntiin. Miten sukkiin kohdistuva voima muuttuu, jos

a) sukat kiinnitetään toisesta päästään seinään ja vain toinen koira kiskoo sukkia?

b) sukat kiinnitetään toisesta päästään seinään ja molemmat koirat kiskovat niitä samaan suuntaan (jos tajuavat yhteistyön?)

Miten voit hyödyntää jatkavuuden lakia jokapäiväisessä elämässäsi?

Miksi on tarpeen sitoa tavaratilan esineet, vaikka ne ovat niin painavia, että ne eivät juurikaan liiku niitä työnnettäessä?

Esittelet asiakkaalle auton turvavälineitä, joilla pyritään minimoimaan jatkavuuden lain haittavaikutuksia. Mitä tällaisia turvavälineitä autossa on?

Kaverukset sopivat tapaavansa ystäviensä kanssa kahden gigasekunnin kuluttua. Kuinka kauan ystävät joutuivat odottelemaan?

Kuinka monta kahdeksan tunnin työpäivää olet ehtinyt istua koulun penkillä yhdeksän vuoden aikana? Lukuvuodessa on 190 koulupäivää ja koulupäivän pituus on keskimäärin 6 tuntia.

Missä ammateissa ei mielestäsi tarvita fysiikkaa? Perustele vastauksesi.

Mitä tarkoittaa kestävä kehitys vesistöjen osalta ja miten siihen päästään?